OzLabs/hebrew-wiki-articles huggingface dataset:
צבעוני ארבע

צבעוני ארבע הוא ספר עיון מאת גיורא רום, אלוף בדימוס בצה"ל, ששירת כטייס קרב והיה אלוף ההפלות ("אייס") הראשון של חיל האוויר הישראלי, על חוויותיו לאחר שנפל בשבי המצרי במהלך מלחמת ההתשה, ועל שיקומו לאחר ששב מן השבי, במהלכו חזר לשרת כטייס קרב ופיקד על טייסת קרב במלחמת יום הכיפורים. 

ב-11 בספטמבר 1969 השתתף בקרב אוויר המוני במלחמת ההתשה כטייס בטייסת העטלף, והמיראז' של רום הופל על ידי מיג-21 מצרי ששיגר לעברו טיל אטול שפגע בו מעל דלתת הנילוס במצרים. רום שהיה בגובה רב של כ-20 אלף רגל ובמהירות גבוהה של כאלף קמ"ש הצליח לנטוש את המטוס אך נפגע ברגלו ובמרפקו במהלך ההפלטה. הוא צנח בסביבת אל-מנצורה לידי כפריים שלאחר כמה שעות העבירו אותו לידי השלטונות. הוא נותח ולאחר מכן הוחזק בתנאים קשים ועונה בכלא עבאסיה שבפאתי קהיר כשהוא סובל מהשפלות, הרעבה ושהות ארוכה בצינוק. רק שבעה שבועות לאחר נפילת מטוסו הותר לו להיפגש עם אנשי הצלב האדום. 

ב-7 בדצמבר 1969, אחרי כשלושה חודשי שבי, שוחרר רום בתמורה לכ-70 שבויים מצרים וסוריים. איתו שוחררו הטייס נסים אשכנזי, ושני נוסעי מטוס ישראלים שנחטפו לדמשק. לאחר שחרורו עבר סדרה של ניתוחים ושיקום ולאחריהם שב בהדרגה לטוס, תוך שהוא משלב במאמץ לימודי תואר ראשון ושיקום רפואי. בינואר 1971 ערך את טיסת הסולו המחודשת שלו במיראז'. ב-1972 מונה לסגן מפקד טייסת 113, טייסת מטוסי אוראגן שעסקה בהכשרת בוגרי קורס טיס והכין אותה לקראת קליטת מטוסי הנשר.

שלושה ימים טרם פרוץ מלחמת יום הכיפורים מונה רום למפקד טייסת הדרקון המעופף בבסיס תל נוף שמפקדה, , נהרג בתאונה. לרום לא היה ניסיון קודם בהטסת מטוסי סקייהוק, אך עם פרוץ המלחמה סירב מפקד הבסיס רן פקר, לשחרר אותו מפיקוד על הטייסת, כך שטיסותיו הראשונות בסקייהוק היו גיחות תקיפה במצרים, בין היתר במבצע תגר בו תקפה הטייסת את בונקר מפקדת חטיבת ההגנה האווירית המצרית האחראית על הגנת צפון מזרח הדלתא ששכן בשדה תעופה מנצורה.

בשנת 2009 הספר זכה בפרס יצחק שדה לספרות צבאית. הספר נבחר לרשימת הספרים האהובים ב"מצעד הספרים הארצי" של נערי ישראל לשנת 2010, ותורגם לאנגלית וערבית.

==קישורים חיצוניים==
* 
* .
* .
* .
* , 11 באוקטובר 2008.
==הערות שוליים==

קטגוריה:ספרי 2008
קטגוריה:ספרי עיון בעברית: מלחמות ישראל
קטגוריה:צה"ל: היסטוריה
קטגוריה:ספרי ידיעות ספרים
קטגוריה:זוכי פרס יצחק שדה
ויליאם סטנלי האסלטין

ויליאם האסלטין, לאגו מג'ורה
ויליאם סטנלי האסלטין ( William Stanley Haseltine; 11 ביוני 1835 – 3 בפברואר 1900) היה צייר אמריקני שהיה קשור לבית הספר לציור בדיסלדורף, לאסכולת נהר ההדסון.

== ביוגרפיה ==
נולד בפילדלפיה לג'ון האסלטין, איש עסקים מצליח, ואליזבת שין האסלטין, ציירת נוף חובבת, האסלטין למד באוניברסיטת פנסילבניה ואחר כך באוניברסיטת הרווארד, שם קיבל תואר בשנת 1854.

האסלטין הציג לראשונה את ציוריו בשנת 1855 באקדמיה לאמנויות יפות בפנסילבניה, לאחר מכן הפליג לאירופה, והצטרף למושבה של ציירים אמריקאים שלמדו בדיסלדורף, ואז נסע במעלה הריין לשווייץ ולאיטליה. בסוף 1857 התיישב ברומא, ובחודשים שלאחר מכן ביצע טיולים רבים כדי לצייר את הנוף סביב רומא וקאפרי.<ref></ref>
ויליאם האסלטין, מפלי מים
בשנת 1858 חזר האסלטין לפילדלפיה, ובסוף 1859 התקין סטודיו ברחוב העשירי בעיר ניו יורק, אז מקום מרכזי לציירי נוף אמריקאים. אף שרבים מציוריו מהתקופה הזאת קשורים לסיוריו האירופיים, האסלטין החל גם לצייר את חוף האוקיינוס של ניו אינגלנד, ובמיוחד חופי הים הסלעיים של נאראוונט, רוד איילנד, נהנט, מסצ'וסטס ומיין. הדיוק בו צייר את הנופים הללו זכה לשבחים ביקורתיים, והאסלטין נבחר כחבר באקדמיה הלאומית לעיצוב בשנת 1860, ואקדמאי מלא בשנת 1861.

בשנת 1864 נפטרה אשתו של האסלטין בזמן הלידה. הוא הקדיש זמן לאימוני אחיינו, האוורד ראסל באטלר, עד שהתחתן עם הלן מרשל בשנת 1866 ועבר להתגורר באירופה. בתחילה שקלה המשפחה להתיישב בפריז, אך בשנת 1867 הם עברו לרומא, אשר תשמש לאחר מכן כביתו של האסלטין ונקודת המוצא ממנו יוכל להציג ציורים של הנוף האירופי. בעוד שציוריו של קאפרי וסיציליה יתבררו כמבוקשים בקרב תיירים אמריקאים מבקרים, האסלטין גם טייל וצייר בצרפת, בלגיה והולנד, בבוואריה ובטירול בשנות השמונים של המאה ה-19. בשנותיו המאוחרות הוא חזר מדי פעם לארצות הברית, ועשה טיול אחרון למערב בשנת 1899.<ref>Simpson, Marc, et al., Expressions of Place: The Art of William Stanley Haseltine. The Fine Arts Museums of San Francisco, 1992</ref>

האסלטין נפטר מדלקת ריאות ברומא בשנת 1900. הוא קבור בבית העלמין הפרוטסטנטי ברומא.

בנו הרברט שבלייה האסלטין הפך לאחד מפסלי החיות המפורסמים ביותר, בעיקר סוסים. כמה מהעבודות המפורסמות ביותר שלו נעשו עבור לקוחות כמו ברברה האטון וגיא דה רוטשילד.
ויליאם האסלטין, חוף סלעי
בתו של ויליאם, מילדרד (מילי), גם היא הייתה אמנית, התחתנה עם נסיך רומאי בשנת 1904.

==קישורים חיצוניים==

== הערות שוליים ==

קטגוריה:ציירים אמריקאים
קטגוריה:אמריקאים שנולדו ב-1835
קטגוריה:אמריקאים שנפטרו ב-1900
החגורה הלימפטית על שם ולדייר

החגורה (או הטבעת) הלימפטית על שם ולדייר (באנגלית: Waldeyer's tonsillar ring או Pharyngeal lymphoid ring) או שקדים במובן הרחב, הם מערך של איברי רקמת לימפה הממוקמים בלוע, ומהווים את התגובה הראשונית לזיהומים בלוע.

== אטימולוגיה ==
החגורה הלימפטית על שם ולדייר קרויה על שם האנטומיסט הגרמני מהמאה ה-19, היינריך וילהלם ולדייר.

== הרכב ==
החגורה הלימפטית על שם ולדייר מורכבת ממספר שקדים המפוזרים ברחבי הלוע, ואלו הם (בסדר יורד כלפי מטה):

{| class="wikitable"
!שם
!רקמת אפיתל
!מיקום
!מספר שקדים
|-
|אדנואיד (מכונה גם "שקד האף", "שקד שלישי" או בטעות – "פוליפים".
|רב-שכבתי מדומה עמודי ריסני (אפיתל נשימתי)
|חלל האף האחורי (השקד העליון ביותר)
|יחיד
|-
|השקד החצוצרתי
|רב-שכבתי מדומה עמודי ריסני (אפיתל נשימתי)
|חלל האף האחורי (הלוע האפי), מאחורי פתח חצוצרת השמע
|זוג (אחד מכל צד)
|-
|שקדי החך (מכונים גם "השקדים")
|שטוח רב-שכבתי לא מקורנן
|בצידי הלוע הפומי, בין קשתות הלועית-חכית לקשת הלשונית-חכית
|זוג (אחד מכל צד)
|-
|השקד הלשוני
|שטוח רב-שכבתי לא מקורנן
|בבסיס הלשון, מאחורי המענית הסופית
|יחיד
|}

== תפקוד ==
השקדים הם איברים חיסוניים המשמשים קו ההגנה הראשון של מערכת החיסון מפני פתוגנים זרים שנבלעים או נשאפים פנימה.

הם מסווגים כרקמת לימפה הקשורה לרירית (MALT), וככאלה, מצויים על פני השטח של השקדים תאי לכידת אנטיגנים הנקראים תאי Microfold cells) M) המאפשרים את ספיגת האנטיגנים המיוצרים על ידי פתוגנים. לאחר מכן, תאי M אלה מתריעים לתאי B ולתאי T שמצויים מתחתיהם בשקדים כי קיים פתוגן ובעקבות זאת מתעוררת תגובה חיסונית<ref>Kato A et al, B-lymphocyte lineage cells and the respiratory system, Journal of Allergy and Clinical Immunology, Volume 131, pages 933-957, 2013</ref>. תאי B מופעלים ומתפשטים באזורים המכונים מרכזי הנבט (Germinal centers) בשקדים. מרכזי הנבט הללו הם מקומות שבהם נוצרים תאי זיכרון B המייצרים ומפרישים נוגדנים (IgA).

מחקר משנת 2012 סיפק עדויות לכך שהשקדים מייצרים גם תאי T בעצמם, באופן הדומה למתרחש בתימוס.<ref name="McCloryHughes2012"></ref><ref></ref>

== הערות שוליים ==

קטגוריה:אנטומיה
קטגוריה:ראש-צוואר
קטגוריה:מערכת החיסון
קטגוריה:מערכת הלימפה
חגורה הלימפטית על שם ולדייר
אברהם לוין (שואה)

אברהם לוין תיעד ביומנו את אירועי המלחמה במהלך השואה. עסק גם בהוראה. נרצח על ידי הנאצים במחנה ההשמדה "טרבלינקה" בשנת 1943.

== קורות חיים ==
אברהם לוין נולד בוורשה למשפחה דתית ולמד בחדר ובישיבה. עם הזמן הוא החל להתרחק מהדת ובגיל עשרים התנתק ממנה לגמרי. לוין היה ממייסדי תנועת "חלוצי ציון" וכן השתתף והרצה בוועידת ה"חלוץ" שנערכה בוורשה. ועידה זו הייתה כחלק מההתארגנות למטרות עליית היהודים לארץ ישראל. בשנת 1917 התחיל ללמד תנ"ך, עברית והיסטוריה יהודית בבית ספר לבנות שנקרא "יהודיה" בוורשה. בית ספר זה אופיין בלימודי הציונות והיהדות. עם השנים לוין הפך לסגן המנהל בבית הספר.<ref></ref> <ref></ref>

משנת 1925 ועד הכניסה לגטאות לוין הספיק לבקר בארץ ישראל והוסמך להוראה. לאחר כמה שנים חזר לביקור נוסף בארץ והתארח אצל אחת מתלמידותיו.

== פועלו בזמן השואה ==
עיקר פועלו של אברהם היה תיעוד של חיי היהודים בגטו ורשה בארכיון המחתרתי "רינגלבלום" שכונה גם "עונג שבת". בזמן המלחמה אברהם לוין כתב יומן על אירועי המלחמה, יומן זה נמנה בקטגוריה של יומן איש ציבור. חלקו הראשון של היומן נכתב לפני מלחמת העולם השנייה ביידיש בשנת 1934, וחלקו השני של היומן נכתב בעברית מיולי 1942 ופותח ב-"אקציה הגדולה". הכתיבה אינה אחידה, וייתכן ואבדו קטעים מסוימים במהלך השנים שעברו.

היומן מכיל סיפורים ושמועות המסתובבות בגטו ורשה. לוין הוסיף תיאורים ועובדות ביומנו על הנעשה בפולין, מעשי הרג שעוללו הגרמנים ביהודים, התעללות אכזרית וריכוז יהודים בעל כורחם על ידי הגרמנים בגטו ורשה. הוא כתב ביומנו: "כמעט ואין יום חולף בלי שישפך דם יהודים על אבני המרצפות של הגטו בוורשה ועל המדרכות". (מקור 8) לוין היה מהיחידים שהצליחו לתעד למרות התנאים הקשים את ה"אקציה הגדולה" שכונתה גם "הגירוש הגדול" בה הובלו כ 265,000 יהודים למחנה ההשמדה בטרבלינקה. ביומנו לא מצוינות רק עובדות, אלא גם הסקת מסקנות והפקת לקחים. הוא אינו כותב ביומנו רק על האירועים אשר התרחשו בוורשה, אלא גם את מה ששמעו אזניו מפי עדים על קהילות אחרות. כתביו התגלו בגניזות של ארכיון "רינגלבלום" אשר נמצאו מתחת להריסות של גטו ורשה לאחר המלחמה. ככל הנראה לוין נרצח במחנה בטרבלינקה באקציה בחודש ינואר 1943.<ref></ref><ref></ref><ref></ref><ref></ref>

==קישורים חיצוניים==
* [https://www.yadvashem.org/he/education/videos/video-toolbox/hevt-lewin.html "הגירוש הגדול" בגטו ורשה – יומנו של אברהם לוין  “יד ושם]
* 

== הערות שוליים ==

* אור-נר, רן. ״חולמי הלחם״ : זיכרון והיסטוריה בחמישה יומנים מגטו ורשה.  החינוך וסביבו, כרך ל״ג (תשע״א 2011), עמ׳ 197–228.

קטגוריה:נספים במחנה ההשמדה טרבלינקה
קטגוריה:פולנים שנולדו ב-1893
קטגוריה:נפטרים ב-1943
Babylon (שיר)

Babylon (בעברית: בבילון) הוא שיר שהוקלט על ידי הזמרת-יוצרת האמריקאית ליידי גאגא, מתוך אלבום האולפן השישי שלה, Chromatica.<ref name=":0"></ref> השיר יצא לאור ב-29 במאי 2020, על ידי חברת התקליטים אינטרסקופ רקורדס, ביחד עם שאר שירי האלבום.<ref name=":0" />

== רקע וכתיבה ==
השיר נכתב על ידי ליידי גאגא, בלאדפופ ומתיו ברנס והופק על ידי בלאדפופ, בורנס, טצ'מי ובנג'מין רייס.<ref name=":1"></ref> השיר הוא שיר בסגנון הדיסקו שמושפע ממוזיקת האוס של שנות התשעים.<ref></ref><ref></ref> בין היתר, מכיל השיר את סגנון ה-Hi-nrg; סגנון שכולל בתוכו סוגות שונות משנות השמונים.<ref></ref>

"Babylon" הוא רצועת הסיום באלבום והוא נקרא על בבל העתיקה; ממלכה ועיר-מדינה עתיקה במסופוטמיה.<ref name=":1" /> גרסתו הראשונה של השיר הוקלטה בסגנון מעט שונה מהתוצר הסופי ונעשה שימוש בה בפרסומות לאיפור שגאגא משווקת.<ref name=":1" /> הצצה מתוך השיר פורסמה ב-20 מרץ, בסמוך לפרסום ההצצה של "Stupid Love".<ref name=":1" /> לבסוף, חשף בלאדפופ כי גרסתו הסופית של השיר תהיה שונה ותצא בסמוך לצאתו של האלבום עצמו.<ref name=":1" />

בין היתר, נוצר השיר בהשראת השיר "Los" של אוזיו והשיר "Confusion" של ניו אורדר.<ref name=":1" />

== ביקורת ==
כבר כשיצא, זכה השיר לביקורות ושבחים ממבקרי המוזיקה והושווה פעמים רבות ללהיט "Vogue" של הזמרת-יוצרת מדונה.<ref name=":2"></ref> באתר המוזיקה Showbiz411 נכתב כי השיר יכל היה להיות של מדונה, היות שהוא דומה לכמה מהשירים שלה.<ref name=":2" /> בנוסף, נכתב כי "המלחמה בין שתי קבוצות המעריצים של גאגא ומדונה תתעורר מחדש בעקבות הוצאת השיר".<ref name=":2" /> בסוף הסיקור, הוזכר מצב דומה שקרה בשנת 2011, בה הוציאה גאגא את הלהיט "Born This Way", שנטען עליו כי הוא גנבה בוטה מהלהיט "Express Yourself", של מדונה.<ref name=":2" />

ג'קסון מקנרי מאתר האינטרנט Vulture, סקר את השיר בצורה מקיפה, תוך שטען שכל מה שהוא רוצה לשמוע זה את "גאגא שרה את השיר הזה".<ref></ref>
== הצלחה ==
האודיו הרשמי של השיר הועלה לערוץ היוטיוב של ליידי גאגא ב-29 במאי 2020, ביחד עם שאר שירי האלבום.<ref name=":5"></ref><ref></ref> האודיו מציג בתוכו את עטיפת האלבום בו הוא נכלל.<ref name=":5" /> בפחות מ-24 שעות, הצליח האודיו לצבור למעלה מ-700,000 צפיות, מה שהופך אותו לאודיו השלישי הנצפה ביותר מתוך האלבום אחרי האודיו של "Sine from Above" ו-"Sour Candy".<ref></ref> אודיו נוסף של השיר, צבר בשעות בודדות למעלה מ-500,000 צפיות.<ref></ref>

גם במצעדי האייטונס זכה השיר להצלחה, כאשר נכנס לעשרות מצעדים שונים,<ref></ref> כמו מצעדי האייטונס שבארגנטינה,<ref></ref> ארמניה,<ref></ref> מקסיקו,<ref></ref> פולין<ref></ref> ובחריין.<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|29 במאי 2020
|הזרמת מוזיקה • הורדה דיגיטלית
|אינטרסקופ
| align="center"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי ליידי גאגא
קטגוריה:שירים שהופקו על ידי בלאדפופ
ז'ידו D2

"ז'ידו D2"
"ז'ידו D2"
ז'ידו D2 (בסינית : 知豆D2, באנגלית : Zhidou D2) הוא מכונית חשמלית המוגדר כמכונית מיקרו מתוצרת יצרנית הרכב הסינית Zhidou Auto (קרויה גם : ZD Auto) חברת בת של קונצרן הרכב הסיני ג'ילי אשר מיוצר משנת 2014 ועד היום

=="ז'ידו D2"==

* 2 מושבים
* 3 דלתות הצ'בק
* סוג הנעה : הנעה קדמית
* סוללת ליתיום-יון בהספק של 18 קילו-ואט לשעה
* טעינה : 8-6 שעות, מקור 220 וולט
* טווח נסיעה : 155 ק"מ
* בלמים : דיסק
* צמיגים : "145 / 60 R13"
* ללא גלגל רזרבי
* מחיר היחידה 158,000-151,800 רנמינבי (בסין, שנת 2017)
* דגמי "ז'ידו D2" נרכשו על ידי חברת השכרת הרכב "Sharengo" למטרת שיתוף מכוניות - מודל של השכרת רכב למנויים, לפרקי זמן קצרים, לפי שעה, בכל זמן במילאנו, איטליה

==ראו גם==
* ג'ילי

==קישורים חיצוניים==
 
* 
* 
* 
* 

==הערות שוליים==

קטגוריה:מכוניות מיקרו
קטגוריה:דגמי מכוניות שהושקו ב-2014
קטגוריה:כלי רכב המיוצרים בסין
קטגוריה:מכוניות חשמליות
יובל גנור

יובל גנור (נולד ב-18 באוגוסט 1972) הוא שדרן רדיו ישראלי בתחנת כאן 88 וכאן גימל. בעברו היה מנהל 88FM ומנהל כאן גימל.

==ביוגרפיה==
גנור נולד וגדל בירושלים. לאחר שירותו הצבאי התקבל לקול ישראל כקריין, ולאחר מכן שימש כתב, עורך חדשות ומגיש יומני אקטואליה ברשת ב'. במקביל ערך והגיש מוזיקה ב-88FM. בשנים 2000–2001 שימש דובר רשות השידור.

בשנים 2008 עד 2011 שימש מנהל תחנת הרדיו 88FM. גנור הפחית את מינון הג'אז בתחנה ושינה את הקו המוזיקלי העיקרי שלה לרוק ופופ. הוא ביטל את מהדורות החדשות לאורך כל היום, ייסד את התכנית ג'אם 88, תוכנית הרדיו הראשונה שבה אמן מגיע להופעה חיה של שעה באולפן, ושיבץ את בועז כהן להגשת תוכנית הבוקר "רוקר טוב", שהפכה לאחת הפופולריות והאהובות בתחנה. יוצרים וזמרים שובצו להגיש תוכניות אישיות, ובהם נינט טייב, ערן צור, מאור כהן, דנה ברגר ועוד<ref></ref>. השינויים שיזם בתחנה עוררו את התנגדותם של מאזיניה הוותיקים<ref></ref>, אך הפכו את התחנה לקומוניקטיבית יותר, ושיעורי ההאזנה שלה עלו באופן ניכר.

עם הקמת תאגיד השידור הישראלי, שהחליף את רשות השידור, מונה גנור למנהל כאן גימל (לשעבר רשת ג'). בשנת 2019 החליט לעזוב את תפקידו, ולעבור לתחום ההוראה והחינוך. מספטמבר 2019 משמש גנור מורה לאזרחות בבית הספר הכפר הירוק. הוא ממשיך לערוך ולהגיש את התוכניות "דיבור חדיש" בכאן 88 ו"פופלקס" בכאן גימל.

באוקטובר 2022 הצטרף גנור לתחנת גלי צה"ל שם משמש כעורך חדשות.

גנור הוא בעל תואר ראשון ושני במשפטים ומחזיק ברישיון עורך-דין. בשנים 2002–2003 שימש עורך-דין במשרד עורכי הדין ליבליך-מוזר.

==קישורים חיצוניים==
* [https://www.ishim.co.il/p.php?s=יובל+גנור יובל גנור בפורטל "אישים"]
* 

*[https://www.kan.org.il/radio/program.aspx/?progid=1027 דף התכנית "דיבור חדיש"] באתר כאן
*[https://www.facebook.com/mt88fm דף התכנית "דיבור חדיש"] בפייסבוק
*[https://www.kan.org.il/radio/program.aspx/?progid=1375 דף התכנית "פופלקס"] באתר כאן
*[https://www.facebook.com/poplex88fm דף התכנית "פופלקס"] בפייסבוק

==הערות שוליים==

קטגוריה:שדרני רדיו ישראלים
קטגוריה:מנהלים ישראלים
קטגוריה:בוגרי תיכון מכללת אורט (ירושלים)
קטגוריה:מורים לאזרחות בישראל
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1972
ספוטניקס

לוויין "TabletSat Aurora"
לוויין OrbiCraft
לוויינים בפורמט CubeSat המבוססים על פלטפורמת OrbiCraft-Pro
פלטפורמת מיקרו-לוויין SPUTNICS
ספוטניקס (ברוסית: «СПУТНИКС», ראשי תיבות של «Спутниковые инновационные космические системы», מרוסית: מערכות חלל חדשניות לווייניות) היא חברת חלל פרטית רוסית.

מטה החברה ממוקם במרכז החדשנות סקולקובו.

== היסטוריה ==
חברת החלל הפרטית הרוסית ספוטניקס הוקמה בשנת 2011 על בסיס מחלקת טכנולוגיות הלוויין של חברת ScanEx RDC.<ref></ref> מאז שנת 2009 מחלקה זו מפתחת את מערכות האוריינטציה והייצוב המיקרוסקולית צ'יביס-M עבור המכון לחקר החלל של האקדמיה הרוסית למדעים.<ref></ref> 

מאז 2012, תחום פעילותה של החברה הוא פיתוח טכנולוגיות מבטיחות ליצירת פלטפורמות לווייניות וייצור מערכות שירות לחלל. 

בשנת 2013 חברת ספוטניקס קיבלה רישיון מטעם סוכנות החלל הפדרלית לביצוע פעילות בחלל והחלה ליצור את רכיב הטכנולוגיה המיקרוסקופי TabletSat-Aurora. ב-19 ביוני 2014, הרכיב במשקל 26 ק"ג שוגר למסלול לווייני נמוך על גבי טיל השיגור הרוסי "דניפר"<ref></ref><ref></ref> על פי חוזה בין החברה לחברת Kosmotras בנובמבר 2013.<ref></ref><ref></ref><ref></ref><ref></ref><ref></ref> 

בשנת 2017 החברה פיתחה את פלטפורמת הלוויין OrbiCraft-Pro על בסיס התקן הבינלאומי CubeSat. פלטפורמת Orbikraft-Pro היא ערכת עיצוב המאפשרת להרכיב ננו-אטלטים של תצורות שונות עם מערך ויסות עומס. המכשירים המדעיים והחינוכיים SiriusSat-1 ו-SiriusSat-2 שנוצרו על בסיס פלטפורמת Orbikraft-Pro שוגרו לתחנת החלל הבינלאומית ב-15 באוגוסט 2018.<ref></ref> 

חברת "ספוטניקס" עוסקת בפיתוח מערכות לומדה על תעופה וחלל. יחד עם האוניברסיטה הפוליטכנית במוסקבה פותח פרויקט "הנדסת מערכות חלל", שהושק במסגרת אליפות העולם למצוינות מקצועית בשנת 2016. 

ספוטניקס מייצרת פלטפורמה חדשה שנועדה לפיתוח לוויינים.<ref></ref> מסת הלוויינים בפלטפורמה המפותחת תהיה בין 80 ל-200 ק"ג. 

מטה החברה ממוקם במרכז החדשנות בסקולקובו מאז 2011.<ref></ref>

== תחומי פעילות ==
הפעילות העיקרית של חברת "ספוטניקס" היא: 

* פיתוח מערכות התמצאות ויציבות ומערכות שירות אחרות למיקרו-לוויינים ולוויינים בפורמט CubeSat; 
* פיתוח פלטפורמות מיקרו-אטליטות ו-CubeSat, המאפשרים ליצור לוויינים במהירות לביצוע ניסויים טכנולוגיים, מדעיים וחינוכיים; 
* פיתוח ציוד ותוכנה לתחנות תקשורת קרקעיות עם לוויינים במסלול; 
* פיתוח מכשור לבדיקה פונקציונלית של אלמנטים ומערכות התמצאות וייצוב לווייני; 
* פיתוח ציוד לחינוך תעופה וחלל.

== שיגורים ==
{| class="wikitable"
! רכיה
! משקל 
! תאריך שיגור 
! מסלול 
! ייעוד
! סטטוס 
|-
| צ'יביס-M
| 34.4 ק"ג 
| 
| TGK פרוגרס M-13M 
| לוויין מדעי 
| 
|-
| "TabletSat Aurora" 
| 26 ק"ג 
| 
| טיל דנייפר 
| לוויין חישה מרחוק 
| 
|-
| אל-פראבי-1<ref></ref> 
| 2 ק"ג 
| 
| LV-C37
| לוויין חישה מרחוק
| 
|-
| SiriusSat-1 
| 1.45 ק"ג 
| 
| פרוגרס TGK MS-09 
| לוויין מדעית וחינוכי 
| 
|-
| SiriusSat-2 
| 1.45 ק"ג 
| 
| פרוגרס TGK MS-09 
| לוויין מדעי 
| 
|}

== קישורים חיצוניים ==
* 

* [http://www.scanex.ru/ LLC ITC "ScanEx"] 
* [https://sochisirius.ru/ מרכז חינוכי "סיריוס"]

== הערות שוליים ==

קטגוריה:תוכנית החלל הרוסית
קטגוריה:מיזמי חלל פרטיים
קטגוריה:מוסקבה: חברות
יוסף בנימין לסינג

יוסף בנימין לסינג (22 ביולי 1947 – 3 בנובמבר 2021) היה ראש האגף למיילדות וגינקולוגיה במרכז הרפואי מעייני הישועה; פרופסור מן המניין בבית הספר לרפואה באוניברסיטת תל אביב.

== ביוגרפיה ==
נולד במחנה פליטים באוסטריה לזוג רוקחים ניצולי השואה ילידי פולין. כשהיה בן שנה עלה עם הוריו לישראל. גדל בתל אביב-יפו. למד בתיכון חדש בעיר.

התגייס לצה"ל בשנת 1965. שירת בסדיר בגדוד 50 של חטיבת הנח"ל המוצנח ולחם במלחמת ששת הימים. במילואים שירת כרופא גדודי בחטיבת הצנחנים. לחם במלחמת יום כיפור ובמלחמת לבנון הראשונה, השתחרר בדרגת רב-סרן.

לאחר שירותו הצבאי החל בלימודי רפואה באוניברסיטת תל אביב. במהלך לימודיו, בשנת 1973, נשלח לחילופי סטודנטים מצטיינים באוניברסיטת ניו יורק. לאחר זמן קצר, עם פרוץ מלחמת יום כיפור, חזר לישראל והשתתף במלחמה, שבה שירת כחייל וחובש בתעלת סואץ בסיני. עם תום המלחמה שב לספסל הלימודים וסיים את לימודיו בהצטיינות יתרה.

בשנת 1976 החל התמחות ברפואה פנימית אצל פרופסור אלכסנדר גפל, בבית חולים הדסה בלפור בתל אביב. לאחר כחצי שנה פנה לתחום רפואת נשים בבית חולים הקריה, שם השלים את התמחותו תחת ניהולו של פרופסור שלמה יונה רנצו טואף, ובהמשך תחת פרופסור ראובן פייזר. בשנים 1982–1984, נשלח לאוניברסיטת ניו יורק לתוכנית השתלמות עמיתים במחקר בסיסי ואנדוקרינולוגיה של הפריון. עם שובו לישראל בשנת 1984 התמנה למרצה בכיר בבית הספר לרפואה באוניברסיטת תל אביב.

בשנת 1996 זכה בתואר פרופסור חבר, וזמן קצר לאחר מכן לפרופסור מן המניין בבית הספר לרפואה באוניברסיטת תל אביב.

עם פרישתו של פרופסור פייזר מבית חולים הקריה מונה למנהל מחלקת יולדות א'. בשנת 1997 הוביל את איחוד מחלקות הנשים והעברתן לאגף אחד תחת ניהולו לבית החולים ליס לנשים וליולדות במרכז הרפואי סוראסקי תל אביב.

באוגוסט 2015 מונה למנהל האגף למיילדות וגינקולוגיה במרכז הרפואי "מעייני הישועה", תפקיד שהוא מילא קרוב לסוף ימיו, עד אוגוסט 2021.

פרסם מאות עבודות מחקר מקוריות, תרגם ספר וכתב פרקים בספרי לימוד. הוא הופיע בעשרות כינוסים מדעיים בישראל ומחוצה לה.

הכשיר עשרות מתמחים ומאות סטודנטים לרפואה. תחת ניהולו מונו 18 פרופסורים, ביניהם מנכ"ל המרכז הרפואי איכילוב, פרופסור רוני גמזו.
במהלך השנים שימש כיו"ר האיגוד הישראלי למיילדות וגינקולוגיה, חבר המועצה הלאומית לבריאות העם, חבר המועצה המדעית בהר"י ומרכז לימודי המשך באוניברסיטת תל אביב. כמו כן שימש יועץ קופת החולים לאומית בתחום רפואת נשים.

משנת 2012 עד מותו הגיש פרופסור לסינג את התוכנית "תשעה חודשים" בתחנת הרדיו 99FM, בנושא היריון ולידה.

נפטר ב-3 בנובמבר 2021.<ref></ref>

היה נשוי לנורית ואב לשלושה. התגורר בתל אביב.

== הערות שוליים ==

קטגוריה:רופאים צבאיים ישראלים
קטגוריה:גינקולוגים ישראלים
קטגוריה:ישראלים ילידי אוסטריה
קטגוריה:בעלי תואר דוקטור לרפואה מאוניברסיטת תל אביב
קטגוריה:רבי-סרנים בצה"ל
קטגוריה:תל אביב-יפו: אישים
קטגוריה:עולים לאחר קום המדינה: 1948–1950
קטגוריה:בוגרי תיכון חדש
קטגוריה:סגל אוניברסיטת תל אביב: רפואה
קטגוריה:סגל המרכז הרפואי תל אביב ע"ש סוראסקי
קטגוריה:ישראלים שנולדו ב-1947
קטגוריה:ישראלים שנפטרו ב-2021
הדיוויזיה ה-29 (בריטניה)

הדיוויזיה ה-29 של הצבא הבריטי הייתה דיוויזיה בריטית אשר לחמה במלחמת העולם הראשונה בקרבות המערכה בגליפולי ולאחר מכן בקרבות החזית המערבית.

==היסטוריה==
כאשר החלו ההכנות למשלחת הצרפתית-בריטית לגליפולי בפיקודו של סר איאן המילטון באביב 1915, מונה איילמר האנטר-וסטון למפקד הדיוויזיה ה-29 שהוקמה ב-10 בינואר 1915, והייתה הדיוויזיה האחרונה שהוקמה מכוחות הצבא הסדיר. עם 12 הגדודים שלו הוא היה אמור לשאת את חלקה הגדול של ההתקפה על גליפולי. הנחיתה בכף הלס, בקצה המערבי הקיצוני של חצי האי גליפולי, ב-25 באפריל 1915 הסתיימה במרחץ דמים עבור החיילים הבריטים, אשר האנטר-וסטון, שלא הצליח לנצל את ההישגים שלו, היה אחראי לו, והדיוויזיה לא הגיעה ליעדה בקריתיה. הדיוויזיה לחמה בקרבות השונים של המערכה בגליפולי, ובינואר 1916 פונתה ונשלחה למצרים. במרץ 1916 נשלחה הדיוויזיה לצרפת, שם לחמה ביולי בקרבות היום הראשון של הקרב על הסום. בשנת 1917 לחמה הדיוויזיה בקרב פשנדל ובקרב קמברה, ובשנת 1918 היא לחמה במתקפת האביב הגרמנית ובמתקפת מאה הימים. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.

==קישורים חיצוניים==

* [http://www.1914-1918.net/29div.htm הדיוויזיה ה-29]

קטגוריה:עוצבות בריטיות שלחמו בחזית המערבית במלחמת העולם הראשונה
29
מנהל סיכונים ראשי

מנהל סיכונים ראשי (באנגלית: Chief Risk Officer ; בקיצור: CRO) הוא תפקיד בדרג הניהולי הבכיר של חברה או ארגון. אדם הנושא במשרה זו מטפל בנושאים של ניהול סיכונים של הארגון. תחומי האחריות של CRO נקבעים במידה רבה בהתאם לגודל ולמבנה של החברה, ותחומי הפעילות שלה. מנהל הסיכונים הראשי אחראי על כל ההיבטים המתייחסים לניהול סיכונים בארגון כולל תהליכי ניהול סיכונים, היערכות הארגון כלו בתחום זה והתאמת ניהול הסיכונים לאסטרטגיה של הארגון ולתהליכים ניהוליים אחרים.
המודעות הגדלה לצורך בניהול סיכונים הגדילה את מספר הארגונים הגדולים בהם קיים תפקיד של CRO. כך למשל, בסקר שביצעה חברת דלויט נמצא כי אחוז הארגונים הגלובליים בסקטור הפיננסי בהם יש CRO גדל מ-65% בשנת 2002 ל-89% בשנת 2013.

==תפקיד מנהל הסיכונים הראשי==
תפקיד ה-CRO מתפתח עם השנים והמטלות הארגוניות שלו מתרחבות.

מטלות מרכזיות שלו:
* יועץ לענייני סיכונים להנהלה הבכירה של הארגון.
* פיתוח מסגרת (Framework) לניהול סיכונים. מסגרת היא המעטפת הארגונית לפעילויות ניהול הסיכונים בארגון.
* ניהול הרעב לסיכון (Risk Appetite)
ביחד עם סיכון עשוי להיות גם סיכוי לתועלות, הישגים והצלחות. נקודת האיזון בין שניהם היא תלוית ארגון ונסיבות.
* הגדרות מדיניות (Policies) של ניהול סיכונים
* ניהול תהליכי ניהול סיכונים
* הדרכה ומודעות עובדים לניהול סיכונים.
=== תפקיד ה-CRO בעידן הדיגיטלי===
בעידן הדיגיטלי משתנה המודל העסקי של חברות המשתמשות בפלטפורמה אינטרנטית ודיגיטלית לביצוע הטרנזקציות העסקיות שלהן. השינוי במודל העסקי מביא גם לשינוי באופן ניהול הסיכונים וכתוצאה מכך גם להרחבת תפקידו של ה-CRO.

בין הנושאים החדשים בהם צריך ה-CRO לטפל:
* הגנה מסיכונים בעולם הדיגיטלי
* שילוב של ניהול סיכונים מסורתיים וסיכונים דיגיטליים באותה מסגרת ותפיסה של ניהול סיכונים ארגוניים
* התייחסות לסיכוני סייבר
* איזון בין סיכונים וסיכויים של חדשנות דיגיטלית

== ראו גם ==
* מנהל כללי
* מנהל מערכות מידע
* מנהל טכנולוגיות ראשי
==קישורים חיצוניים==

<div class="mw-content-ltr">
* [https://deloitte.wsj.com/riskandcompliance/2013/11/13/cros-in-financial-services-sector-rise-in-numbers-and-stature/ Deloitte: CROs in Financial Services Sector Rise in Numbers and Stature] The Wall Street Journal
* [https://www.metricstream.com/insights/chief-risk-officer-role-2018.htm/ The Chief Risk Officer’s Role in 2018 and Beyond] Metrics Stream
</div>

== הערות שוליים ==

קטגוריה:תפקידי ניהול ראשיים
קטגוריה:ניהול סיכונים
הדיוויזיה ה-21 (בריטניה)

הדיוויזיה ה-21 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
בספטמבר 1914 גויסה הדיוויזיה כחלק מהצבא החדש והחלה באימונים, ובספטמבר 1915 נשלחה הדיוויזיה לצרפת. הדיוויזיה לחמה בקרבות השונים בחזית המערבית, ובכלל זה קרב לוס, הקרב על הסום, קרב אראס, קרב פשנדל, קרב קמברה, מתקפת האביב ומתקפת מאה הימים. אבדות הדיוויזיה היו הגבוהות ביותר מבין כל הדיוויזיות של הצבא החדש. לאחר המלחמה שוחררו חיילי הדיוויזיה, ובמאי 1919 פורקה הדיוויזיה.

==קישורים חיצוניים==
* [http://www.1914-1918.net/21div.htm הדיוויזיה ה-21]

קטגוריה:עוצבות בריטיות שלחמו בחזית המערבית במלחמת העולם הראשונה
21
הדיוויזיה ה-22 (בריטניה)

הדיוויזיה ה-22 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
בספטמבר 1914 גויסה הדיוויזיה כחלק מהצבא החדש והחלה באימונים, ובספטמבר 1915 נשלחה הדיוויזיה לצרפת. באוקטובר 1915 נשלחה הדיוויזיה לסלוניקי, שם השתתפה בנסיגה מסרביה בדצמבר 1915, ולאחר מכן לחמה בקרבות השונים של החזית המקדונית. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.

==קישורים חיצוניים==
* [http://www.1914-1918.net/22div.htm הדיוויזיה ה-22]

22
דורפר

דורפר (באנגלית: Dorper) הוא זן של כבשים שמקורו מדרום אפריקה, אשר פותח ב-1930 מן הזנים הדורסֶט הורןׁ וה-Blackhead Persian .

הכלאת הזנים נעשתה על מנת לגדל זן המותאם טוב יותר לאקלים הצחיח של פרובינציית כף התקווה הטובה בדרום אפריקה. הכבש המיועד לבשר גדל במהירות ומגיע למשקל של כ-36 ק"ג בתוך 3–4 חודשים. הדורפר הפך לפופולרי בדרום אפריקה ובשנת 2009 היה לזן השני בשכיחותו במדינה.

עורו של הדורפר נחשב איכותי ויקר ומהווה כ-20% משויי הכבש.

== קישורים חיצוניים ==

* אתר [http://dorpersa.co.za/ אגודת מגדלי הדורפר בדרום אפריקה]

== הערות שוליים ==

קטגוריה:גזעי כבשים
הדיוויזיה ה-32 (בריטניה)

הדיוויזיה ה-32 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
הדיוויזיה הוקמה בדצמבר 1914 כחלק מצבא קיצ'נר, ובנובמבר אותה שנה נשלחה לצרפת. הדיוויזיה לחמה בקרבות היום הראשון של הקרב על הסום כחלק מהקורפוס ה-10, וספגה אבדות כבדות. לאחר מכן לחמה הדיוויזיה במלחמת החפירות, ובשנת 1918 לחמה בקרב אמיין ולאחר מכן במתקפת מאה הימים. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.

==קישורים חיצוניים==
* [http://www.1914-1918.net/32div.htm הדיוויזיה ה-32]

קטגוריה:עוצבות בריטיות שלחמו בחזית המערבית במלחמת העולם הראשונה
32
הדיוויזיה ה-33 (בריטניה)

הדיוויזיה ה-33 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
הדיוויזיה הוקמה בדצמבר 1914 כחלק מצבא קיצ'נר, ובנובמבר אותה שנה נשלחה לצרפת. הדיוויזיה לחמה בקיץ 1916 במהלך הקרב על הסום, ובשנת 1917 היא לחמה בקרב אראס ובקרב פשנדל. בשנת 1918 לחמה הדיוויזיה במתקפת האביב הגרמנית, ולאחר מכן לחמה במתקפת מאה הימים. לאחר המלחמה שוחררו חיילי הדיוויזיה, וביוני 1919 פורקה הדיוויזיה.

==קישורים חיצוניים==
* [https://www.longlongtrail.co.uk/army/order-of-battle-of-divisions/33rd-division/ הדיוויזיה ה-33]

קטגוריה:עוצבות בריטיות שלחמו בחזית המערבית במלחמת העולם הראשונה
33
פרנץ יוסף קלמן

פרנץ יוזף קלמן (24 ביולי 1897 &#x2013; 12 במאי 1965) היה פסיכיאטר יהודי אמריקאי יליד גרמניה, מחלוצי המחקר אודות הבסיס הגנטי של הפרעות נפש. קלמן פיתח את השימוש במחקרי תאומים להערכת התפקיד היחסי של התורשה והסביבה בפתוגנזה של הפרעות נפש.

==קורות חיים==
נולד בנוימארקט, שלזיה, למארי וברונו קלמן, מנתח ורופא כללי.<ref></ref><ref></ref> בשנת 1936 נמלט מגרמניה לארצות הברית בשל יהדותו.<ref name="AJPobit">[http://ajp.psychiatryonline.org/cgi/pdf_extract/123/1/105 Obituary Franz Joseph Kallman, 1897-1965, The American Journal of Psychiatry, July 1966, Issue 123 pages 105-106]</ref> באופן פרדוקסאלי, הוא היה תלמידו של ארנסט רודין, מאדריכלי מדיניות האאוגניקה בגרמניה הנאצית.<ref name="pmid19759092"></ref> בנאום שנשא בגרמניה בשנת 1935, קלמן טען כי יש לבדוק קרובי משפחה של חולים בסכיזופרניה במטרה למצוא ולעקר "נשאים לא מושפעים" של הגן הרצסיבי האחראי לכאורה.<ref name="kallman35">Muller-Hill B. Murderous Science: Elimination by Scientific Selection of Jews, Gypsies, and Others in Germany, 1933–1945.</ref>

בשנת 1944, קלמן תיאר חסר מצב של היפוגונדיזם היפוגונדוטרופי מולד יחד עם תתרנות שנקרא לימים על שמו, תסמונת קלמן.

בשנת 1948, היה ממייסדי החברה האמריקאית לגנטיקה אנושית.<ref name="pmid19759092" />

== ביבליוגרפיה חלקית ==
<div class="mw-content-ltr">
* The genetics of schizophrenia; a study of heredity and reproduction of the families of 1,087 schizophrenics. New York: JJ Augustin, 1938. 291 ss.
* Kallmann FJ, Reisner FJ. Twin studies on the significance of genetic factors in tuberculosis. The American Review of Tuberculosis 47, s. 549 (1943)
* The genetic aspects of primary eunocchoidism (1944)
* The genetic theory of schizophrenia. The American Journal of Psychiatry 103: 309 (1946)
* Modern concepts of genetics in relation to mental health and abnormal personality development. Psychiatric Quarterly 21, 4, 535-553 (1947) DOI:10.1007/BF01654317
* The genetics of psychoses; an analysis of 1,232 twin index families. American Journal of Human Genetics 4, ss. 385–390 (1950)
* Heredity in Health and Mental Disorder (1953)
* Zur Symptomatologie der Gehirnzystizerkose. Mschr. Psychiat. Neur. (1929)
* Marcuse H, Kallmann F. Zur Sulfosinbehandlung der Paralyse und Schizophrenie. Nervenarzt 2: 149-53 (1929)
</div>

== ראו גם ==
* תסמונת קלמן

==קישורים חיצוניים==

==הערות שוליים==

קטגוריה:גנטיקאים יהודים אמריקאים
קטגוריה:פסיכיאטרים יהודים גרמנים
קטגוריה:פסיכיאטרים יהודים אמריקאים
קטגוריה:אמריקאים שנולדו ב-1897
קטגוריה:אמריקאים שנפטרו ב-1965
קטגוריה:גרמנים שנפטרו ב-1965
הדיוויזיה ה-35 (בריטניה)

הדיוויזיה ה-35 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
הדיוויזיה הוקמה בדצמבר 1914 כחלק מצבא קיצ'נר, וכללה לוחמים נמוכים אך חזקים שהתגייסו מבתי החרושת ומהמפעלים. בסוף 1915 נשלחה הדיוויזיה למצרים, ובינואר 1916 נשלחה לצרפת. הדיוויזיה לחמה בקיץ 1916 במהלך הקרב על הסום, ובשנת 1917 היא לחמה בקרב פשנדל. בשנת 1918 לחמה הדיוויזיה במתקפת האביב הגרמנית, ולאחר מכן לחמה במתקפת מאה הימים. לאחר המלחמה שוחררו חיילי הדיוויזיה, ובאפריל 1919 פורקה הדיוויזיה.

==קישורים חיצוניים==
* [https://www.longlongtrail.co.uk/army/order-of-battle-of-divisions/35th-division/ הדיוויזיה ה-35]

קטגוריה:עוצבות בריטיות שלחמו בחזית המערבית במלחמת העולם הראשונה
35
סדריק סוארס

סדריק ריקרדו אלבש סוארס (בפורטוגזית: Cédric Ricardo Alves Soares; נולד ב-31 באוגוסט 1991) הוא כדורגלן פורטוגלי המשחק בעמדת המגן הימני בארסנל מהפרמייר ליג, ובנבחרת פורטוגל.

==קריירת מועדונים==
===ספורטינג ליסבון===
סוארס נולד בסינגן ממדינת באדן-וירטמברג, גרמניה, להורים מהגרים מפורטוגל. כשהיה בן שנתיים, חזרה משפחתו לפורטוגל. כשהיה בן שבע, הצטרף סוארס לקבוצת הילדים של ספורטינג ליסבון. ב-8 במאי 2011, ערך סוארס את הופעת הבכורה שלו בקבוצה הבוגרת בהפסד 0–1 לוויטוריה סטובל.

בעונת הושאל לאקדמיקה עם חברו לקבוצה אדריאן סילבה. סוארס היה שותף לזכייה של הקבוצה בגביע הפורטוגלי.

בקיץ חזר סוארס לספורטינג. ב-15 בדצמבר 2012, הבקיע סוארס את שער הבכורה שלו בקריירה בתיקו 1-1 נגד נסיונל.

ב-31 במאי 2015, הורחק סוארס בגמר הגביע בדקה ה-14, בו הפסידה ספורטינג.

===סאות'המפטון===
ב-18 ביוני 2015 חתם סוארס בסאות'המפטון מליגת העל האנגלית לארבע שנים, תמורת כ-6.5 מיליון אירו. ב-30 ביולי, ערך את הופעת הבכורה שלו בקבוצה בניצחון 0–3 נגד ויטסה ארנהם במסגרת מוקדמות הליגה האירופית. עשרה ימים לאחר מכן ערך את הופעת הבכורה שלו בפרמייר ליג בתיקו 2-2 נגד ניוקאסל יונייטד.

ב-18 במרץ 2018 כבש סוארס את שער הבכורה שלו בקבוצה בניצחון 0–2 נגד ויגאן את'לטיק.

ב-26 בינואר 2019 הושאל סוארס לאינטר מילאנו מהסרייה א' האיטלקית, עם אופציה לרכישה תמורת 9.5 מיליון פאונד בתום תקופת ההשאלה. בסיום העונה, חזר לסאות'המפטון.

=== ארסנל ===
ב-31 בינואר 2020 הושאל סוארס לארסנל האנגלית, עד לסיום העונה. בהופעת הבכורה שלו מול נוריץ' סיטי ב-1 ביולי נכנס כמחליף בדקה ה-77 וכבש שער כבר לאחר ארבע דקות בניצחון 0–4 של קבוצתו.

ב־24 ביוני 2020 חתם על חוזה קבוע בארסנל.

ב-31 בינואר 2023, הושאל סוארס לפולהאם מהפרמייר ליג, עד לתום העונה.<ref></ref>

==קריירה בינלאומית==
בצעירותו, שיחק סוארס בנבחרות הצעירות של פורטוגל. ב-11 באוקטובר 2014, ערך סוארס את הופעת הבכורה שלו בהנבחרת הבוגרת בהפסד 1–2 ל. סוארס היה שותף לזכייה של הנבחרת ביורו 2016, לראשונה בתולדותיה.

ב-17 ביוני 2017, הבקיע סוארס את שער הבכורה שלו בנבחרת בתיקו 2-2 נגד במסגרת גביע הקונפדרציות 2017.

סוארס השתתף עם נבחרת פורטוגל גם במונדיאל 2018 שנערך ברוסיה.

==תארים==
; אקדמיקה
*הגביע הפורטוגלי: 

; ספורטינג ליסבון
*הגביע הפורטוגלי: 

;ארסנל
*מגן הקהילה: , 2023

; נבחרת פורטוגל
*אליפות אירופה בכדורגל: 2016

==קישורים חיצוניים==

==הערות שוליים==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני אקדמיקה דה קוימברה
קטגוריה:כדורגלני סאות'המפטון
קטגוריה:כדורגלני אינטר מילאנו
קטגוריה:כדורגלני ארסנל
קטגוריה:כדורגלני פולהאם
קטגוריה:כדורגלני נבחרת פורטוגל
קטגוריה:כדורגלני יורו 2016
קטגוריה:כדורגלני גביע הקונפדרציות 2017
קטגוריה:כדורגלני מונדיאל 2018
קטגוריה:ספורטאים פורטוגזים באנגליה
קטגוריה:ספורטאים פורטוגזים באיטליה
קטגוריה:פורטוגזים שנולדו ב-1991
ח'רבת סעסע

ח'רבת סעסע (בערבית: خربة سعْسع) היה כפר ערבי, ששכן בקצה הדרומי של הגליל התחתון המערבי, מדרום לשפרעם. במהלך מלחמת העצמאות נכבש הכפר, התרוקן מתושביו ונהרס.

== היסטוריה ==
לפי עדויות ארכאולוגיות הכפר היה חווה חקלאית שהייתה מיושבת ברציפות החל מהתקופה ההלניסטית בארץ ישראל. בחפירות ובסקרים שנערכו במקום התגלו שרידי מבנים מהתקופות הפרסית, ההלניסטית, הרומית והביזנטית, מחצבות מהתקופה ההלניסטית, מערת קבורה מהתקופה הרומית, מדרגות עיבוד מהתקופה הביזנטית וחרסים מהתקופות האסלאמית המאוחרת והעות'מאנית. בשנים 2013–2014 נערכו מספר חפירות בדיקה והצלה, בעקבות סלילת המשך כביש 6 צפונה וסלילת מפגשו עם כביש 70, בהם התגלו שרידי בנייה מהתקופה ההלניסטית, שרידי מבנה ובית יוצר משלהי התקופה הרומית בארץ ישראל ומדרגות עיבוד שנבנו בהתקופה הביזנטית בארץ ישראל.

===בתקופה העותמאנית===
ברשומות המס העות'מאני משנת 1596, מופיע הכפר עם 6 בתים בסנג'ק שכם. תושבי הכפר שילמו מס על גידולי חיטה, שעורה, זיתים, גפנים, עיזים ועל כוורת דבורים לייצור דבש. תושבי הכפר היו אריסים שעיבדו את הקרקע באזור עבור בעלי האדמות משפרעם.

חוקר ארץ ישראל הצרפתי ויקטור גרן ביקר בכפר ב-1870.

===בתקופת המנדט הבריטי===
במפקד האוכלוסין של 1931, שנערך על ידי שלטונות המנדט הבריטי, נחשב הכפר חלק משפרעם. בסקר הכפרים בשנת 1945 האוכלוסייה בכפר הייתה 130 מוסלמים.

לכפר היה יחסי שכנות טובה עם היישובים היהודים שהוקמו בסביבתו, והיו אף נערכים ביקורים הדדיים בין התושבים.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה היהודית. ב-16 באפריל 1948, במהלך קרבות רמת יוחנן הכפר נכבש בידי חטיבת כרמלי ותושביו נמלטו לשפרעם. לאחר כיבושו הרסו כוחות צה"ל את מבני הכפר פרט למבנה בית המוכתר.

==קישורים חיצוניים==

==הערות שוליים==

קטגוריה:קהילות ויישובים ערביים שנחרבו במלחמת העצמאות
קטגוריה:הגליל התחתון
Angel with Tattoos

Angel with Tattoos (בעברית: מלאך עם קעקועים) הוא המיני-אלבום החמישי של הזמרת-יוצרת האמריקאית סקיילר גריי. האלבום יצא לאור ב-18 באוקטובר 2019 בהוצאה עצמית. מתוך המיני-אלבום יצאו שני הסינגלים "Shame on You" ו-"Angel with Tattoos", האחרון נחשב לשיר הנושא מתוכו.

==רשימת רצועות==

== קישורים חיצוניים ==

== הערות שוליים ==

קטגוריה:מיני-אלבומים מ-2019
קטגוריה:אלבומי סקיילר גריי
קטגוריה:מיני-אלבומים באנגלית
Real Friends

Real Friends (בעברית: חברים אמיתיים) הוא סינגל שיווקי שהוקלט על ידי הזמרת הקובנית-אמריקאית קמילה קביו מתוך אלבום הבכורה שלה, Camila. בתחילה, יצא השיר כסינגל שיווקי עם הסינגל "Never Be the Same" ב-7 בדצמבר 2017. גרסה חדשה לשיר בהשתתפות הזמר סוואה לי יצאה לאור ב-16 באוגוסט 2018.<ref name=":0"></ref>

== רקע והוצאה ==
השיר נכתב על ידי קביו, ויליאם וולש, לואי בל, בריאן לי ומפיק השיר - פרנק דוקס. קביו החלה לכתוב את השיר בעת שהותה בעיר לוס אנג'לס לפני סיום העבודה על אלבום הבכורה שלה, Camila. השיר היה האחרון שהוקלט באלבום.<ref></ref> הוא יצא לאור שבוע לאחר הקלטתו, ב-7 בדצמבר 2017 יחד עם הסינגל "Never Be the Same", כמתנה למי שרכש את האלבום בהזמנה מוקדמת.<ref></ref>

השיר מאופיין בסגנון מינימליסטי, כשרק גיטרה אקוסטית וכלי הקשה מלווים את קביו. בשיר, קביו שרה במפתח נמוך, לעומת קול הסופרנו המאפיין אותה. בשיר היא שרה על כך שהיא מוקפת במערכות יחסים שליליות, ומבקשת מערכות יחסים כנות. לשיר השפעות מסוגות הרגאיי והמוזיקה הלטינית.<ref></ref>

== מיקומי שיא ==

== נתוני מכירות ==
{| class="wikitable sortable"
!אזור
!תואר
!נתוני מכירות
!מקור
|-
! <small>(ARIA)</small>
| rowspan="2" |20x20 פיקסליםזהב
|35,000
|<ref></ref>
|-
! <small>(ZPAV)</small>
|10,000
|<ref></ref>
|-
! <small>(מיוזיק קנדה)</small>
|20x20 פיקסליםפלטינה
|80,000
|<ref></ref>
|-
! colspan="4" |סך מכירות: 125,000
|}

== גרסה מחודשת ==

ב-16 באוגוסט 2018, גרסת רימייק של השיר בהשתתפות הזמר והראפר האמריקאי סוואה לי מהצמד ריי סרמרד יצאה לאור כסינגל בינלאומי.<ref name=":0" />

סוואה לי אמר בריאיון למגזין הרולינג סטון כי מה שגרם לו להקליט את השיר הוא הרצון לעבוד עם קביו.<ref></ref>

=== מיקומי שיא ===

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2018
קטגוריה:שירי קמילה קביו
קטגוריה:שירים באנגלית
קטגוריה:שירים שנכתבו על ידי לואי בל
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי בריאן לי
קטגוריה:שירים שנכתבו על ידי קמילה קביו
קטגוריה:שירים שהופקו על ידי לואי בל
קטגוריה:שירים שהופקו על ידי פרנק דוקס
קטגוריה:שירים על חברות
קטגוריה:בלדות פופ
קטגוריה:שירי פלטינה בארצות הברית
קטגוריה:שירי פלטינה בברזיל
הדיוויזיה ה-37 (בריטניה)

הדיוויזיה ה-37 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
הדיוויזיה הוקמה במרץ 1914 כחלק מצבא קיצ'נר, ובתחילה נועדה להיות השלמה לדיוויזיה ה-16 (האירית), וביולי 1915 נשלחה הדיוויזיה לצרפת. בקיץ 1916 לחמה הדיוויזיה בקרבות היום הראשון של הקרב על הסום כחלק מהקורפוס ה-7 במסגרת הארמייה השלישית, ובמהלך השלב הסופי של הקרב היא לחמה כחלק מהקורפוס ה-5 במסגרת הארמייה החמישית. בשנת 1917 היא לחמה בשלושת השלבים של קרב אראס, ולאחר מכן לחמה בקרב פשנדל. בשנת 1918 נטלה הדיוויזיה חלק מועט במתקפת האביב הגרמנית, אולם לאחר מכן היא לחמה בקרב אמיין ובמתקפת מאה הימים. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.

==קישורים חיצוניים==
* [https://web.archive.org/web/20090131210137/http://www.1914-1918.net/37div.htm הדיוויזיה ה-37]

קטגוריה:עוצבות בריטיות שלחמו בחזית המערבית במלחמת העולם הראשונה
37
הדיוויזיה ה-24 (בריטניה)

הדיוויזיה ה-24 של הצבא הבריטי הייתה דיוויזיה בריטית אשר לחמה במלחמת העולם הראשונה.

==היסטוריה==
בספטמבר 1914 גויסה הדיוויזיה כחלק מהצבא החדש והחלה באימונים, ובספטמבר 1915 נשלחה הדיוויזיה לצרפת. הדיוויזיה לחמה בקרבות השונים בחזית המערבית, ובכלל זה קרב לוס, הקרב על הסום, קרב רכס וימי, קרב מסין, קרב פשנדל, קרב קמברה, מתקפת האביב ומתקפת מאה הימים. אבדות הדיוויזיה היו הגבוהות ביותר מבין כל הדיוויזיות של הצבא החדש. לאחר המלחמה שוחררו חיילי הדיוויזיה, ובמרץ 1919 פורקה הדיוויזיה.

==קישורים חיצוניים==
* [http://www.1914-1918.net/24div.htm הדיוויזיה ה-24]

קטגוריה:עוצבות בריטיות שלחמו בחזית המערבית במלחמת העולם הראשונה
24
אהרן טרייטל

אהרן (אהרל'ה) טרייטל באירוע בסינמטק תל אביב
אהרן (אהרל'ה) טרייטל (נולד ב-1 באוקטובר 1992) הוא שחקן<ref></ref> קולנוע וטלוויזיה, צלם, עורך, ובמאי סרטי תעודה.

זוכה מענק פרלוב על סרטו "אותו האיש" וכן זוכה פרס השחקן הטוב ביותר בפסטיבל Fantaspoa בברזיל עבור תפקידו ב"תיקון".<ref></ref>

== ביוגרפיה ==
טרייטל נולד למשפחה חרדית חסידית בבני ברק כילד ה-13 במספר להוריו. התחנך ב'חדר' ובישיבות חסידיות ובגיל 15 עזב את העולם החרדי.

בוגר מצטיין של המחלקה לקולנוע בבית הספר התל אביבי "מנשר לאמנות" שבדרום העיר.<ref></ref>

== פילמוגרפיה ==
ב-2015 הופיע בתפקיד 'חיים אהרן' בסרט "תיקון" בבימויו של אבישי סיון<ref></ref><ref></ref>. על תפקידו זה זכה באותה השנה בפרס השחקן הראשי הטוב ביותר בפסטיבל "fantaspoa" שבברזיל<ref></ref>.

ב-2017 הופיע בתפקיד 'אברהם' בסרט "ידיד נפש" שיצרו ענת צוריה ושירה וינטר.

ב-2018 זכה במקום הראשון בתחרות הפיצ'ינג על שם דוד פרלוב על סרטו "אותו האיש" ובשנת 2019 הושלמה עשייתו של הסרט. ועדת השופטים הבהירה את בחירתה על פי הנימוק כי "מצאנו את "אותו האיש" של אהרן טרייטל כבעל פוטנציאל להפוך לסרט מרתק. בבסיס הסרט נמצאת תעלומה בלשית שהיא גם סיפור משפחתי יוצא דופן, המקביל באופן מרגש למערכת היחסים בין הבמאי לבין אימו... בשולי הדברים ישנה גם נגיעה אקטואלית מסקרנת, שאולי תשפוך אור על פרשה שמטרידה את החברה הישראלית בשנים האחרונות, חטיפת הילדים בשנות ה-50." הסרט השתתף בתחרות הסטודנטים בפסטיבל דוקאביב באותה שנה וכן בתחרות של פורום היוצרים הדוקומנטריים בישראל.<ref></ref>

ב-2019 חזר לשתף פעולה עם אבישי סיון והשתתף בסרטו "מותו של זה". מאוחר יותר באותה שנה הופיע גם בתפקיד "משה מלך המשיח" בסדרה "נורמלי" שביים אסף קורמן.

במאי 2020, סרט דוקומנטרי שיצר עם הפסיכולוג והבמאי השווייצרי-ישראלי ג'וזפה (יוסי) שטרנגר שהכיר וחבר לטרייטל עוד במהלך לימודיהם ב"מנשר לאמנות", אותו צילם טרייטל בקיץ 2016, דורג במקום הראשון בתחרות התיעודית של פסטיבל SIFF השווייצרי וזכה בפרס "הסרט הדוקומנטרי הטוב ביותר"<ref></ref>.

ביולי 2020, הופיע בתפקיד הראשי בסרט הקצר "שליחות" שביים בועז יהונתן יעקב במסגרת "במרחק מאה מטר" - סדרת סרטים שצולמו בימי סגר הקורונה.

בנובמבר 2020 עלה לשידור בכאן 11 הסרט "[https://www.youtube.com/watch?v=4BGOXIDDrBY&ab_channel=כאן11-תאגידהשידורהישראלי במסתרים]" בבימויה של לינה צ'פלין בו שימש טרייטל כתחקירן וכן כצלם נוסף.

כמו כן שימש טרייטל כיועץ דת בסרט "סיפור אחר" של הבמאי האוטר הישראלי אבי נשר.

לאחרונה טרייטל מופיע בסדרה "מלאך משחית" כיהודל'ה, אברך חסידי מקהילת "ברודי", המנהל מלחמת חורמה נגד מוסד "עזרת נשים" הטיפולי, בו שהתה אשתו החולנית.

==קישורים חיצוניים==

* [https://www.imdb.com/name/nm7154029 אהרן טרייטל], במסד הנתונים הקולנועיים IMDb (באנגלית)

==הערות שוליים==

קטגוריה:שחקני קולנוע וטלוויזיה ישראלים
קטגוריה:במאי קולנוע ישראלים
קטגוריה:בוגרי בית ספר מנשר לאמנות
קטגוריה:יוצאים בשאלה
קטגוריה:בני ברק: אישים
קטגוריה:ישראלים שנולדו ב-1992
דבר שאינו מסוים

דבר שאינו מסוים הוא מונח תלמודי המתאר דבר שאין לו שום הגדרה ברורה כגון כמות או סימן מיוחד.

== דיניו ==

=== קניין ===
בדיני קניין, במקרה שאדם אמר "כל קרקעותי אני מוכר לך חוץ מקצת מהם" בלי לפרש חוץ ממה, או "אני מוכר לך קרקע מקרקעותי", ולא פירש איזה מהם. בשולחן ערוך נפסק שהמקנה לחברו דבר שאינו מסוים, ואין מינו ידוע - לא קנה<ref></ref>. עם זאת כשעשו קניין סודר בבית דין חשוב מועיל ככל אסמכתא<ref>ש"ך חושן משפט רג ו, רט ג. נתיבות המשפט רט ג. ערוך השלחן רט ב</ref>.

השולחן ערוך מביא מקרה שקניין כזה מועיל "אם אמר לו: חלק כך וכך בשדה פלונית, הואיל וסיים השדה, אף על פי שלא סיים החלק, נוטל אותו חלק מהפחות שבאותה שדה", כיוון שהמוכר יכול להקצות את הקרקע הפחותה כרצונו והמוציא מחברו עליו הראיה.

=== שבועה ===
לגבי שבועה מבואר בתלמוד שבמקרה ש"אמר לו בית מלא מסרתי לך, וכיס מלא מסרתי לך, וזה אומר מה שהנחת אתה נוטל". הדין הוא שלא נשבעים על דבר שאינו מסוים במידה, במשקל ובמנין. המכילתא<ref>משפטים מסכת נזיקין טו</ref> לומד דין זה מ מה כסף שדרכו להימנות, אף כלים שדרכם להימנות, להוציא דבר שאינו מסוים שאי אפשר למנותו. התוספות<ref>תוספות על דיבור המתחיל "דבר"</ref> לומד דין זה מ"כי הוא זה", דווקא מסוים.

=== תשלומי כפל ===
נידון דבר שאינו מסוים לגבי תשלומי כפל בגנבה הוא לפי רש"י דבר שאין לנגנב סימן בו, לעומתו לדעת התוספות הפרוש הוא שהנגנב טען טענה לא ברורה כגון "בית מלא מסרתי לך" ולא ברור מה הכיל הבית, לדעת הרשב"א<ref>רשב"א על </ref> מדובר על דבר שאינו שלם. התלמוד בבלי במסכת בבא קמא ממעט מ"שַׂלְמָה" דבר שאינו מסוים, שעליו לא משלמים תשלומי כפל<ref></ref>. הרמב"ם השמיט דין זה, כיוון שלשיטתו "שַׂלְמָה" נצרכת לגופה, שגם גונב שלמה חייב בכפל<ref></ref>.

==קישורים חיצוניים==
* 

== הערות שוליים ==

קטגוריה:מונחים תלמודיים
קטגוריה:כללים ועקרונות בהלכה
חלאופילו פלייטר

חלאופילו סברינו רודוואלד האסלביינק פלייטר (בהולנדית: Gleofilo Sabrino Rudewald Hasselbaink Vlijter; נולד ב-17 בספטמבר 1999) הוא כדורגלן סורינאמי המשחק בעמדת החלוץ.

==קריירת מועדונים==
פלייטר התחיל את הקריירה שלו בקבוצת רובינהוד המקומית, ואף שיחק באקדמיית פיניקס אולסטארס הג'מייקנית. בינואר , פלייטר היה מועמד להצטרף לגנק ואוסטנדה, אך בסופו של דבר נשאר בסורינאם. בשנת הצטרף פלייטר לקבוצה הבוגרת של המועדון. בינואר היה מועמד להצטרף לפיינורד רוטרדם, אך לא הצליח להשיג אישור עבודה.

ב-9 בינואר 2018 הצטרף פלייטר לקבוצת הנוער של עירוני קריית שמונה עד לסיום העונה, עם אופציה לחתימה לשלוש שנים. במדי קבוצת הנוער רשם פלייטר חמישה שערים ב-14 משחקים, ובסיום העונה עזב את קריית שמונה.

בקיץ חתם פלייטר בטורפדו כותאיסי מליגת העל הגאורגית.

באוגוסט חתם פלייטר לשנתיים באריס לימסול מהליגה הקפריסאית השנייה. בהופעת הבכורה שלו בקבוצה כבש שלושער, בניצחון נגד א.א.ז. זאקאיקו. את הופעת הבכורה שלו במסגרת הליגה ערך בהפסד 0–1 לאלקי אורוקליני.

ב-20 במאי 2020 סיכם בבית"ר ירושלים. ב-4 באוגוסט 2020 חתם על חוזה לשלוש שנים בקבוצה. ב-17 בדצמבר 2020, לאחר פציעה שהשביתה אותו, ערך את הופעת הבכורה שלו במדי בית"ר ירושלים נגד עירוני קריית שמונה באותו משחק גם כבש את שער הבכורה שלו.

ב-15 במאי 2022 כבש צמד ראשון במדי בית"ר ירושלים, במשחק האחרון של עונת 2021/2022 מול עירוני קריית שמונה, שהסתיים בתוצאה 3-3, והגיע לחמישה שערי ליגה בעונה זו. ב-13 בספטמבר 2022 שוחרר מהקבוצה במסגרת השאלה עד לתום העונה להפועל רמת גן.

ב-19 באוגוסט 2023 חתם בדוקסה קאטוקופיה מליגת העל הקפריסאית.

==קריירה בינלאומית==
בצעירותו שיחק פלייטר בנבחרות הצעירות של סורינאם. ב-30 באפריל 2015 ערך את הופעת הבכורה שלו בנבחרת הבוגרת, במשחק ידידות נגד . ב-5 בספטמבר 2019 כבש צמד בניצחון 0–2 נגד . שלושה ימים לאחר מכן כבש רביעייה בניצחון 0–6 נגד .

לזכותו של פלייטר 14 שערים, אותם כבש ב-20 הופעות בלבד והוא מלך שערי הנבחרת בכל הזמנים בצוותא עם סטפנו רייסל.

==חיים אישיים==
פלייטר, הוא אחיינו של כדורגלן העבר ג'ימי פלויד האסלביינק ובן דודו של הכדורגלן נייג'ל האסלביינק.

==קישורים חיצוניים==

==הערות שוליים==

קטגוריה:כדורגלנים סורינאמים
קטגוריה:חלוצי כדורגל סורינאמים
קטגוריה:כדורגלני טורפדו כותאיסי
קטגוריה:כדורגלני אריס לימסול
קטגוריה:כדורגלני בית"ר ירושלים
קטגוריה:כדורגלני הפועל רמת גן
קטגוריה:כדורגלני דוקסה קאטוקופיה
קטגוריה:כדורגלנים זרים בישראל
קטגוריה:כדורגלני נבחרת סורינאם
קטגוריה:ספורטאים זרים בגאורגיה
קטגוריה:ספורטאים סורינאמים בישראל
קטגוריה:ספורטאים זרים בקפריסין
קטגוריה:ספורטאים זרים בפינלנד
קטגוריה:כדורגלני גביע הזהב 2021
קטגוריה:סורינאמים שנולדו ב-1999
2099 (שיר)

2099 הוא שיר של הזמרת הבריטית צ'ארלי XCX בהשתתפות הזמר האוסטרלי טרוי סיון. השיר הופץ ב-10 בספטמבר 2019 כסינגל השיווקי הרביעי והאחרון מאלבום האולפן השלישי של צ'ארלי XCX, הנקרא על שמה, Charli.<ref></ref> השיר הופק על ידי אלכסנדר גיא קוק (A. G. Cook) ו-Ö.<ref></ref>

== רקע וקידום מכירות ==
השיר הוא שיתוף הפעולה השני בין האומנים, לאחר שיתוף הפעולה בעבר של השיר "1999" בשנת 2018. השיר הוצג לראשונה על ידי צ'ארלי XCX וסיון, שביצעו אותו בשידור חי בפסטיבל מוזיקת הגאווה שלהם "Go West Fest" בלוס אנג'לס ב-7 ביוני 2019.<ref></ref><ref></ref> השיר תואר כהמשך לשיתוף הפעולה הראשון שלהם "1999".<ref></ref>

== הרכב ==
בריאיון למגזין Paper, צ'ארלי השוותה את השיר למסע לחלל. בהערה על ההקשר הלירי, היא סברה כי "זה הרגיש די פואטי, אני מניחה, לסיים ב"2099" עם טרוי, ללכת לעתיד, שנה אחרת". באשר למשמעות עמוקה יותר של השיר, עם זאת, היא הראתה ש"אתה יכול לפרש אותו כמה שאתה רוצה, אבל גם אם אתה לא רוצה, זה בסדר". היא הרחיבה בנוסף על הסיום של השיר ואמרה שהיא הרגישה שהוא "כל כך מוגזם ואגרסיבי".<ref></ref>

== ביקורת ==
אמילי זמלר ממגזין רולינג סטון תיארה את השיר כ"שיר עתידני וסינת'-כבד (synth-heavy)" וציינה כי "הזוג משתף שירה על גבי שכבות צליל".<ref></ref> ג'יימס רטיג מהמגזין האינטרנטי Stereogum העדיף את הקלטת האולפן על הגרסה החיה, וקבע כי "ההקלטה הנכונה שלו נשמעת עוד יותר טוב, פלקס עתידני שמסתכל קדימה במקום אחורה".<ref></ref> כשכתב ל-Vulture, קרייג ג'נקינס הדגיש את הביצוע של סיון בשיר, ואמר כיצד הוא "מדגיש שוב ושוב את השברירות המסתורית הטבעית של קולו", והצביע על כך ש"אתה יכול כמעט לדמיין את "2099" כחפץ שנחשף בעתיד רחוק".<ref></ref>

== קליפ ==
צ'ארלי XCX רוכבת על [[אופנוע ים, כשברקע רוכב אחר מבצע סלטות. מעריצים העלו השערות לגבי זהות הרוכב ברקע שביצע את הסלטות – האם הוא היה סיון עצמו או כפיל פעלולים שהוא השתמש בו לצורך הפעלול.<ref></ref>]]
הקליפ לשיר שוחרר ב-17 בספטמבר 2019 ובוים על ידי Bradley&Pablo.<ref></ref> בקליפ ניתן לראות את הזמרים רוכבים על אופנועי ים ומבצעים כמה סלטות.<ref name="thefader"></ref> אלכס רוברט רוס ממגזין The Fader השווה את המרכיבים החזותיים לאלו של ג'יימס בונד. טריי אלסטון מ-MTV הניח שהסרטון מתקיים ב"עתיד" והצביע על כך ששני הזמרים באופן ברור "עושים חיים".<ref></ref> צ'ארלי XCX עצמה תיארה את הסרטון בתור "הסרטון הטוב ביותר אי פעם".<ref></ref>

== קישורים חיצוניים ==

== הערות שוליים ==

קטגוריה:שירי טרוי סיון
קטגוריה:שירי צ'ארלי XCX
קטגוריה:שירי המשך
קטגוריה:שירים באנגלית
קטגוריה:שירים שנכתבו על ידי טרוי סיון
קטגוריה:שירים שנכתבו על ידי צ'ארלי XCX
קטגוריה:שירים על מסע בזמן
מקסימיליאנו מסה

מקסימיליאנו אדוארדו מסה (בספרדית: Maximiliano Eduardo Meza; נולד ב-15 בדצמבר 1992) הוא כדורגלן ארגנטינאי המשחק בעמדת הקשר במונטריי.

==קריירת מועדונים==
מסה התחיל את הקריירה שלו במחלקת הנוער של חימנסיה לה פלאטה. ב-10 בדצמבר 2012, ערך את הופעת הבכורה שלו בקבוצה הבוגרת במשחק הליגה נגד דפורטיבו מרלו. עונה לאחר מכן עת עלתה חימנסיה לליגת העל הארגנטינאית, הפך לשחקן הרכב בקבוצה הבוגרת. ב-8 באוקטובר 2013, הבקיע את שער הבכורה שלו בקבוצה בניצחון 1–2 נגד ולז סארספילד.

ב-18 בספטמבר 2016, חתם באינדפנדיינטה. 4 ימים לאחר מכן, ערך את הופעת הבכורה שלו בקבוצה במשחק במסגרת בשמינית גמר גביע סודאמריקנה נגד שאפקואנסה הברזילאית. בעונה שלאחר מכן, מסה היה שותף לזכייה של הקבוצה בגביע סודאמריקנה.

בשנת , מסה חתם במונטריי מליגת העל המקסיקנית. בעונתו הראשונה, מסה זכה עם הקבוצה בליגת האלופות היבשתית.

==קריירה בינלאומית==
במרץ , מסה זומן לראשונה לסגל נבחרת ארגנטינה לקראת משחקי ידידות נגד ו. ב-27 במרץ 2018, ערך את הופעת הבכורה שלו בנבחרת בהפסד 1–6 לספרד.

מסה, השתתף עם הנבחרת במונדיאל 2018.

==תארים==
; אינדפנדיינטה
*גביע סודאמריקנה: 2017
*גביע סורוגה בנק: 

; מונטריי
*ליגת העל המקסיקנית: אפרטורה 
*לית האלופות של אמריקה הצפונית: 

==קישורים חיצוניים==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני חימנסיה לה פלאטה
קטגוריה:כדורגלני אינדפנדיינטה
קטגוריה:כדורגלני מונטריי
קטגוריה:כדורגלני נבחרת ארגנטינה
קטגוריה:כדורגלני מונדיאל 2018
קטגוריה:ארגנטינאים שנולדו ב-1992